Ostin talon, jota remontoin. Pitääkö jätevesijärjestelmä uusia remontin yhteydessä?
Olen remontoimassa ostamaani taloa. Pitääkö talon jätevesijärjestelmä uusia remontin yhteydessä? Jätevesilainsäädäntö koskee kiinteistöjä, jotka eivät kuulu viemäriverkostoon. Ennen vuotta 2004 rakennetuille kiinteistöille, jotka sijaitsevat pohjavesialueella tai enintään 100 metrin päässä vesistöstä on asetettu siirtymä-aika, johon mennessä kiinteistön jätevesijärjestelmä tulee uusia. Kiinteistöjen siirtymäaikaa uuteen jätevesijärjestelmään on 31.10.2019 saakka. Yli 100 m päässä vesistöstä olevilla kiinteistöllä jätevesijärjestelmän uudistamisen siirtymäaika poistuu - näissä kiinteistöissä jätevesijärjestelmä pitää saattaa kuntoon isojen remonttien yhteydessä. Tällaisia remontteja ovat esimerkiksi  putkiremontti vesi-WC:n korjaus- tai muutostyö muu rakennuslupaa vaativa korjaus- tai muutostyö.   Mikäli kiinteistön jätevesijärjestelmä on jo lainvaatimalla tasolla, sitä ei tarvitse uusia. Asiantunteva suunnittelija voi kartoittaa kohteen jätevesijärjestelmän ja ottaa kantaa uusimistarpeeseen. Jätevesijärjestelmä tulee uusia, mikäli  jätevesijärjestelmä ei ole riittävällä tasolla saneerauksessa asennetaan vesi-WC uusitaan talousveden putkisto.   Mikäli saneeraus vaatii rakennuslupaa, voi kunnan viranomainen vaatia myös jätevesijärjestelmän uusimista. Kunnan viranomaiset osaavat parhaiten vastata kuntakohtaisiin vaatimuksiin jätevesiremontin ajankohdasta ja vaatimuksista. Asiantunteva jätevesisuunnittelija auttaa löytämään sinulle sopivimman jätevesiratkaisun. Karttapalvelumme avulla löydät helposti paikalliset ammattilaiset, joilta saa apua jätevesijärjestelmän valitsemiseen ja asentamiseen. Kokeile myös tuotevalitsintamme. Löydä lähin jättevesiammattilainen avuksesi